એક રિસર્ચમાં દાવો કરવામાં આવ્યો છે કે દરરોજ લગભગ 40 ગ્રામ જેટલું ચીઝ ખાવાથી સ્ટ્રોક અને હાર્ટ અટેકનો ખતરો ઓછો થઈ શકે છે. ચીનની સોચાઉ યૂનિવર્સિટીના રિસર્ચર્સના જણાવ્યા અનુસાર, ચીઝમાં ભરપૂર વિટામિન, મિનરલ્સ અને પ્રોટીન હોય છે. આ સિવાય યૂરોપિયન જર્નલ ઓફ ન્યૂટ્રિશનમાં પ્રકાશિત રિસર્ચ રિપોર્ટમાં જણાવવામાં આવ્યું છે કે ચીઝ આપણા શરીરમાં ગુડ કોલેસ્ટ્રોલના લેવલને વધારે છે જ્યારે બેડ કોલેસ્ટ્રોલના લેવલને ઘટાડે છે.